CELEX: 32015R0234
Language: lv
Date: 2015-02-13 00:00:00
Title: Komisijas Īstenošanas regula (ES) 2015/234 ( 2015. gada 13. februāris ), ar ko groza Regulu (EEK) Nr. 2454/93 attiecībā uz tādu transportlīdzekļu pagaidu ievešanu, kas paredzēti, lai tos izmantotu fiziskas personas, kuru pastāvīgā dzīvesvieta ir Savienības muitas teritorijā

14.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 39/13
            
         KOMISIJAS ĪSTENOŠANAS REGULA (ES) 2015/234
   (2015. gada 13. februāris),
   ar ko groza Regulu (EEK) Nr. 2454/93 attiecībā uz tādu transportlīdzekļu pagaidu ievešanu, kas paredzēti, lai tos izmantotu fiziskas personas, kuru pastāvīgā dzīvesvieta ir Savienības muitas teritorijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi (1) un jo īpaši tās 247. pantu,
   tā kā:
   
               (1)
            
            
               Komisijas Regulā (EEK) Nr. 2454/93 (2) paredzēta iespēja uz laiku ievest Savienības muitas teritorijā transportlīdzekļus, kurus šajā teritorijā ar zināmiem nosacījumiem var izmantot fiziskas personas.
            
         
               (2)
            
            
               Pēdējā laikā notikušie starpgadījumi norāda uz pagaidu kārtā ievestu transportlīdzekļu ļaunprātīgu izmantošanu.
            
         
               (3)
            
            
               Ir nepieciešams veikt grozījumu Regulā (EEK) Nr. 2454/93, lai izslēgtu šādas ļaunprātīgas izmantošanas iespēju.
            
         
               (4)
            
            
               Lai izvairītos no muitas parāda, kas radies informācijas trūkuma dēļ par jaunajiem noteikumiem, dalībvalstīm un Komisijai būtu jādod laiks informēt sabiedrību par jauno tiesisko situāciju.
            
         
               (5)
            
            
               Tādēļ būtu attiecīgi jāgroza Regula (EEK) Nr. 2454/93.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2454/93 561. panta 2. punktu aizstāj ar šādu:
   
      “2.   Pilnīgu atbrīvojumu no ievedmuitas nodokļa piešķir tad, ja transportlīdzekli komerciāli vai privāti izmanto fiziska persona, kas dzīvo Savienības muitas teritorijā un kuras darba devējs ir transportlīdzekļa īpašnieks, īrētājs vai nomātājs, kurš reģistrēts ārpus šīs teritorijas.
      Transportlīdzekļa privāta lietošana ir atļauta braucieniem starp darba vietu un darba ņēmēja dzīvesvietu vai arī darba ņēmēja profesionālo uzdevumu veikšanai, kā paredzēts darba līgumā.
      Pēc muitas dienestu pieprasījuma persona, kas izmanto transportlīdzekli, iesniedz darba līguma kopiju.”
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 302, 19.10.1992., 1. lpp.
   
   
      (2)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).